# Rhythmbox musika-erreproduzitzailea

2002 Mark Finlay
2002 2002 Mark Humphreys
2005 2006 Baptiste Mille-Mathias
2006 Victor Osadci
2008 Dean Sas
2011 Hizkuntza Politikarako Sailburuordetza (hizkpol@ej-gv.es)
GNOME dokumentazio-proiektua

Baimena ematen da dokumentu hau kopiatu, banatu eta/edo aldatzeko Free Software Foundation-ek argitaratutako GNU Dokumentazio Librearen Lizentziaren 1.1. bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GFDL lizentziaren kopia esteka honetan edo eskuliburu honekin batera ematen den COPYING-DOCS fitxategian aurkituko duzu.

Eskuliburu hau GFDL lizentziarekin banatzen diren GNOME eskuliburuen bildumakoa da. Eskuliburu hau bildumatik bereizita banatu nahi baduzu, bana dezakezu, baina eskuliburuari lizentziaren kopia bat gehitu beharko diozu, lizentzian bertan 6. atalean azaltzen den bezala.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren Dokumentazio Proiektuko kideak marka komertzialak direla konturatu badira, orduan izen horiek maiuskulaz idatzita egongo dira, osorik edo hasierako letra maiuskulaz jarrita.

DOKUMENTUA ETA DOKUMENTUAREN BERTSIO ALDATUAK GNU DOKUMENTAZIO LIBREAREN LIZENTZIAREN BALDINTZEN ARABERA EMATEN DIRA, ETA ONDOREN ZEHAZTEN DIRENAK ONARTZERA BEHARTZEN DUTE:

1. DOKUMENTUA "DAGOEN-DAGOENEAN" EMATEN DA, INOLAKO BERMERIK GABE, EZ ESPRESUKI ADIERAZITAKORIK ETA EZ INPLIZITURIK ERE; BESTEAK BESTE (MUGARIK GABE), EZ DA BERMATZEN DOKUMENTUA EDO BERTSIO ALDATUA AKATSIK GABEA DENIK, MERKATURATZEKO EDO XEDE JAKIN BATERAKO EGOKIA DENIK EDO ARAURIK HAUSTEN EZ DUENIK. DOKUMENTUAREN EDO DOKUMENTUAREN BERTSIO ALDATUAREN KALITATEARI, ZEHAZTASUNARI ETA PERFORMANTZIARI BURUZKO ERANTZUKIZUN OSOA ZUREA DA. DOKUMENTUREN BATEK EDO BERTSIO ALDATUREN BATEK EDOZEIN MOTATAKO AKATSIK IZANEZ GERO, ZUK (EZ HASIERAKO IDAZLEAK, EZ EGILEAK ETA EZ INONGO KOLABORATZAILEK) ZEURE GAIN HARTU BEHARKO DUZU BERRIKUSTEKO, KONPONTZEKO EDO ZUZENTZEKO BEHARREZKO ZERBITZU GUZTIEN KOSTUA. BERME-UKATZE HAU LIZENTZIA HONEN FUNTSEZKO ZATIA DA. EZ DA BAIMENIK EMATEN EZEIN DOKUMENTU EDO BERTSIO ALDATU ERABILTZEKO, BALDIN ETA EZ BADA BERME-UKATZE HAU ONARTZEN.

2. EZINGO DA INONGO ZIRKUNSTANTZIA EDO LEGE-TEORIARIK OINARRI HARTU --EZ ERANTZUKIZUN ZIBILARI BURUZKORIK (ZABARKERIA BARNE HARTUTA) EZ KONTRATUARI BURUZKORIK, EZ BESTERIK-- DOKUMENTU HONEN EDO BERTSIO ALDATU BATEN EGILEA, HASIERAKO IDAZLEA, EDOZEIN KOLABORATZAILE EDO BANATZAILE, EDO ALDERDI HORIEN EDOZEIN HORNITZAILE BESTE PERTSONA BATEN AURREAN ERANTZULE EGITEKO, PERTSONA HORREK EDOZEIN MOTATAKO KALTE ZUZENEKO, ZEHARKAKO, BEREZI, INTZIDENTAL EDO ONDORIOZKOAK JASAN DITUELAKO, BESTEAK BESTE (MUGARIK GABE), BEZEROAK GALTZEAREN, LANA ETEN BEHARRAREN, ORDENAGAILUAK EZ IBILTZEAREN EDO GAIZKI IBILTZEAREN ONDORIOZKO KALTEAK, EDO DOKUMENTUA NAHIZ HAREN BERTSIO ALDATUAK ERABILTZETIK ONDORIOZTATZEN DIREN EDO ERABILERA HORREKIN ZERIKUSIA DUEN EDOZEIN KALTE EDO GALERA, ALDERDIARI KALTE HORIEK GERTA ZITEZKEELA ADITZERA EMAN BAZAIO ERE.

Marka Finlay
GNOME dokumentazio-proiektua

    sisob@eircom.net

Marka Humphreys
GNOME dokumentazio-proiektua

    marquee@users.sourceforge.net

Baptiste Mille-Mathias
GNOME dokumentazio-proiektua

    baptiste.millemathias@gmail.com

Victor Osadci
GNOME dokumentazio-proiektua

    Victor.Osadci.GNOME@xhtml.md

Dean Sas
Ubunturen dokumentazio-proiektua

    dean@deansas.org

Rhythmbox musika-erreproduzitzailearen eskuliburua, 0.0.2 bertsioa
2002ko urria

Mark Finlay

GNOME dokumentazio-proiektua

Rhythmbox musika-erreproduzitzailearen eskuliburua, 0.0.3 bertsioa
2003ko abuztua

Mark Humphreys

GNOME dokumentazio-proiektua

Rhythmbox musika-erreproduzitzailearen eskuliburua, 0.0.4 bertsioa
2005eko urria

Baptiste Mille-Mathias

GNOME dokumentazio-proiektua

Rhythmbox musika-erreproduzitzailearen eskuliburua, 2.0.2 bertsioa
2006ko apirila

Luca Ferretti

GNOME dokumentazio-proiektua

Rhythmbox musika-erreproduzitzailearen eskuliburua, 2.0.3 bertsioa
2008ko maiatza

Dean Sas

GNOME dokumentazio-proiektua

Eskuliburu honetan Rhythmbox musika-erreproduzitzailearen 0.11.5 bertsioa azaltzen da.

Oharra

Rhythmbox musika-erreproduzitzailea aplikazioari nahiz eskuliburu honi buruzko akatsen berri emateko edo oharrak bidaltzeko, GNOMEra oharrak bidaltzeko orrian aurkituko dituzu argibideak.

Rhythmbox GNOME mahaigainerako eginbide askoko musika-erreproduzitzailea da.

## Sarrera

Rhythmbox Music Player is a music player and library for tagged files that supports various music formats.

Gaur egun, Rhythmbox musika-erreproduzitzailea eginbideak ondokoak egiten ditu:

- Hainbat formatutako musika-fitxategi erreproduzitu etiketatutako eta antolatutako zure liburutegitik.

- Abestiei buruzko informazioa bistaratu, metadatuen irakurketaren bidez.

- Abestiak ikuspegi antolatu batean bistaratu.

- Erreprodukzio-zerrenda estatikoak sortu, Liburutegiaren ikuspegitik arrastatuz eta jareginez.

- Erreprodukzio-zerrenda automatikoak sortu, irizpideetatik.

- Abestiak iturburuetan bilatu, Liburutegian edo Erreprodukzio-zerrendetan, adibidez.

- Interneteko irrati-estazioak entzun.

- Audio CDak irakurri, eta Internetetik informazioa lortu (pisataren izena, etab.).

- Audio-CDak grabatu erreprodukzio-zerrendetatik.

- Musika transferitu iPod, MTP eta USB biltegiratze masiborako musika-erreproduzigailuetara.

## Erabiltzen hasteko

### Rhythmbox musika-erreproduzitzailea abiarazteko

Aukera hauek dituzu Rhythmbox musika-erreproduzitzailea abiarazteko:

Aplikazioak menua

  Choose Sound & Video Rhythmbox Music Player.

Komando-lerroa

  Idatzi `rhythmbox`, eta sakatu Sartu.

### Laguntzailea exekutatzea

Rhythmbox musika-erreproduzitzailea abiarazten duzun lehen aldian, laguntzaile batek zure musika inportatzen lagunduko dizu. Laguntzailearen bigarren panelean, sakatu Arakatu botoia, eta hautatu zure musika dagoen karpeta.

## Rhythmbox musika-erreproduzitzailearen leihoa

### Ikuspegi orokorra

Rhythmbox musika-erreproduzitzailearen leihoak zure musika gogokoena arakatzeko eta erreproduzitzeko aukera ematen dizu. leihoak Rhythmbox musika-erreproduzitzailearen interfazea bistaratzen du, haren osagai nagusiekin.

Rhythmbox musika-erreproduzitzailearen leihoa

Erakutsi Rhythmbox musika-erreproduzitzailea leihoa Rhythmbox musika-erreproduzitzailea interfazeko zatiak erakutsiz. Legendak: Menu-barra, erreproduzitzailearen area, Arakatzailea, Albo-panela, Egoera-barra.

1. taulak Rhythmbox musika-erreproduzitzailearen leihoaren osagaiak deskribatzen ditu.

Rhythmbox musika-erreproduzitzailearen leihoaren osagaiak

Id | Osagaia | Azalpena
--- | --- | ---
1 | Menu-barra | Rhythmbox musika-erreproduzitzailea leihoan egiten diren atazei dagozkien menuak biltzen ditu.
2 | Tresna-barra | erreproduzitzailearen funtzioetarako sarbidea eta uneko erreprodukzio-pistari buruzko xehetasunak hornitzen ditu.
3 | Denbora-graduatzailea | Pista baten barruko kokalekua bistaratzen du; aukera ematen du pistako beste kokaleku batera jauzi egiteko.
4 | Albo-panela | Iturburu erabilgarrien zerrenda bistaratzen du.
5 | Arakatzailea | Aukera ematen du liburutegiko pistak generoaren, artistaren nahiz album-izenaren arabera arakatzeko eta iragazteko. Arakatzaileak, halaber, bilatzeko funtzio bat hornitzen du, zure irizpideekin bat datozen pistak bakarrik bistaratzeko.
6 | Pista-zerrenda | Hautatutako iturburuari dagozkion pistak zerrendatzen ditu.
7 | Egoera-barra | Albo-panelean hautatutako iturburuari buruzko datuak bistaratzen ditu.

### Albo-panela

Albo-paneletik sartuko zara zure musika-liburutegian, Interneteko irratian, erreprodukzio-zerrendetan eta audio CDetan. Albo-panelak ondoko iturburuak ditu:

- Rhythmbox musika-erreproduzitzailearen liburutegia: inportatutako pista guztiak bertan azalduko dira.

- iRadio iturburua, Interneteko irrati-estazio guztiekin.

- Podcastak.

- Erreprodukzio-zerrenda guztiak (normala eta azkarra).

- Ordenagailuaren CD unitateetan sartutako audio CDak.

- Zure ordenagailuarekin konektatutako erreproduzigailu eramangarriak (iPod-a, adib.).

- Sare lokalean aurkitutako DAAP musika partekatua.

- Musika-biltegiak (Jamendo, Magnatune...).

Albo-panela bistaratzeko edo ezkutatzeko, hautatu Ikusi Albo-panela.

### erreproduzitzailearen tresna-barra

Tresna-barraren areak unean erreproduzitzen ari den pistari buruzko xehetasunetarako sarbidea hornitzen du. Ez bada pistarik erreproduzitzen ari, area honek ez du informaziorik bistaratuko. Pista bat erreproduzitzen ari denean, pistaren izena bistaratzen da, eta, haren azpian, artistaren eta albumaren izenak.

Graduatzaile bat ere bistaratuko da, erreproduzitzen ari den pistaren aurrerapena erakusteko. graduatzaileak fokua duenean, gezi-teklak erabil daitezke bizkor aurreratzeko nahiz atzeratzeko erreproduzitzen ari den pista.

erreproduzitzailearen area erakusten du

Gurpila duen sagua erabiltzen ari bazara, bolumena doi dezakezu gurpila gora nahiz behera korrituz, saguaren erakuslea bolumen-botoiaren gainean dagoen bitartean.

### Egoera-barra

Egoera-barrak informazio gehigarria ematen du abestien kopuruari eta hautatutako iturburuaren iraupenari buruz. Egoera-panela bistaratzeko edo ezkutatzeko, hautatu Ikusi Egoera-barra.

Egoera-barra erakusten du

### Rhythmbox musika-erreproduzitzailearen leiho ikonotua

Rhythmbox musika-erreproduzitzailea ikustaile txikiaren moduarekin dator. Modu horrekin, menu-barrarako sarbidea bakarrik izango duzu, eta Rhythmbox musika-erreproduzitzailearen erreprodukzio-funtzioa.

Ikustaile txikira aldatzeko, hautatu Ikusi Ikustaile txikia.

Rhythmbox musika-erreproduzitzailea ikustaile txikiaren moduan erakusten du.

## Rhythmbox musika-erreproduzitzailea erabiltzea

### Musika erreproduzitzea

Pista bat erreproduzitzeko, aukeratu Kontrola Erreproduzitu, edo hautatu pista, eta sakatu tresna-barrako Erreproduzitu botoia, edo, besterik gabe, egin klik bikoitza pistan erreproduzitzen has dadin.

Pista amaitutakoan, Rhythmbox musika-erreproduzitzaileak jauzi egingo du ikusteko panelean erakutsitako zerrendako hurrengo pistara.

Liburutegian artista nahiz album bakarraren abesti guztiak erreproduzitzeko, hautatu Albuma edo Artista sarrerak liburutegi-arakatzailean.

#### Hurrengoa/Erreproduzitu/Aurrekoa

Hurrengoa eta Aurrekoa botoiak pisten artean jauzi egiteko erabil daitezke, erreproduzitzen ari den bitartean. Pista bat erreproduzitzen ari bada, aurreko botoiarekin pista horren hasierara joango da. Erreproduzitu botoia sakatuz gero, berriz, uneko pista erreproduzitzen hasiko da.

Aurrekoa, Erreproduzitu eta Hurrengoa botoiak erakusten ditu tresna-barran.

#### Errepikatu

Errepikatu aukerarekin, Rhythmbox musika-erreproduzitzailea hasiko da pistak berriro erreproduzitzen zerrenda-hasieratik.

Errepikatzea aktibatzeko, aukeratu Kontrola Errepikatu, edo sakatu tresna-barrako Errepikatu botoia.

'Errepikatu' botoia erakusten du egoera-barran.

#### Ausaz

Ausaz aukerarekin, Rhythmbox musika-erreproduzitzaileak ausazko hurrenkeran erreproduzituko ditu pistak.

'Ausaz' aktibatzeko, aukeratu Kontrola Ausaz, edo sakatu tresna-barrako Ausaz botoia.

'Ausaz' botoia erakusten du egoera-barran.

#### Bolumen-kontrola

Bolumen-kontrola tresna-barrako eskuinaldean dago. Bozgorailuaren ikonoa sakatuz gero, bolumen-graduatzailea bistaratuko da. Gora nahiz behera graduatuz gero, bolumena igo eta jaitsi egingo da. Bozgorailuaren ikonoa aldatu egingo da, bolumen erlatiboaren arabera.

Bolumenaren graduatzailea erakusten du tresna-barran.

Bolumena doitzeko, erabili saguaren gurpila bozgorailuaren ikonoaren gainean zaudela.

## Liburutegi-iturburua

Liburutegia Rhythmbox musika-erreproduzitzailearen iturburu nagusia da, zuk Rhythmbox musika-erreproduzitzailera inportatutako musika-fitxategi guztiak dauzkan datu-basea (Liburutegiak zure musika-fitxategietarako bide-izena gordetzen du, ez fitxategiak berak).

Liburutegiak, zure ordenagailuan fisikoki dauden musika-fitxategiez gain (zure direktorio NAGUSIAZ gain, esate baterako), urruneko sare-zerbitzuen bidez erabilgarri dauden musika-fitxategiak ere eduki ditzake. Onartutako sare-zerbitzuen adibide batzuk :

- FTP publikoa

- Autentifikatutako FTPa

- NFS

- Windows partekatzea

Liburutegian inportatutako fitxategiak pista-zerrendan azaltzen dira, pistetan kapsulatutako etiketetan gordetako informazioarekin (artistaren izena, albumaren izena...). Rhythmbox musika-erreproduzitzaileak pistak modu antolatuan bistaratzeko erabiltzen ditu etiketa horiek.

Etiketak aldatzeko, aukeratu Musika Propietateak, eta eman xehetasunak azaltzen den leihoan.

### Gehitu pistak Liburutegian

Liburutegian pistak gehitzeko, hainbat metodo daude:

- Pista bat inportatzeko, aukeratu Musika Inportatu fitxategia menutik, eta hautatu fitxategia fitxategi-hautatzailean, eta sakatu Ireki botoia.

- Karpeta bateko hainbat musika-fitxategi inportatu nahi badituzu, aukeratu Musika Inportatu karpeta menuan, hautatu karpeta fitxategi-hautatzailean, eta sakatu Ireki botoia. Karpetako musika-fitxategi guztiak eta haien azpikarpetak inportatuko dira.

- Arrastatu eta jaregin fitxategiak fitxategi-kudeatzailetik (Nautilus-etik, adib.), Rhythmbox leihoan.

Direktorioak behatzeko funtzioa gaitu baduzu (ikus ), aukeratutako direktorioan gordetako musika-fitxategi guztiak gehituko dira Liburutegian. Geroago gehitutako fitxategi berriak ere gehituko dira.

### Kendu pistak Liburutegitik

Pista bat liburutegitik kentzeko baina diskoan mantentzeko, aukeratu Editatu Kendu. Pista eta bere propietateak (balorazioa, erreprodukzio kopurua....) Rhythmbox datu-basetik kenduko dira.

Pista bat bai Liburutegitik eta bai diskotik kentzeko, aukeratu Editatu Bota zakarrontzira. Pista aurreko moduan kenduko da, baina fitxategia fitxategi-kudeatzailearen zakarrontzira eramango da.

### Aurkitu pistak bilaketa bidez

Rhythmbox aplikazioak bilatzeko funtzio bat du, zuk pistak bilaketa-termino batzuen bidez aurkitu eta iragazi ahal izan ditzazun.

Sartu testua bilaketa-koadroan, eta, idatzi ahala, sartutako testuarekin bat datozen pistak bakarrik bistaratuko dira. Bilatzeko funtzioak Liburutegian gordetako pista guztien etiketa guztietan bilatzen du.

Bilaketa zehatzagoa egiteko, etiketa jakin batzuetan bakarrik bilatzea aukera dezakezu (Artistak, Albumak edo Tituluak).

### Aurkitu pistak arakatzailearekin

Arakatzailearekin ere aurki daitezke pistak. Arakatzailea bi edo hiru paneleko ikuspegia da; aukera ematen du musika-generoetan, artistetan eta albumetan nabigatzeko, eta aukeratutako irizpideak betetzen dituzten pistak bistaratzen dituzte.

Arakatzailea bistaratzeko, hautatu Ikusi Arakatzailea. Hautatu artista, albuma eta generoa, eta, hautatu ahala, zure aukerekin bat datozen pistak bakarrik bistaratuko dira pista-zerrendan. Zutabeen irizpideak ezkerretik eskuinera aplikatzen dira.

Kategoria bereko hainbat irizpide batera aukeratzeko, erabili Ktrl tekla.

Pista-zerrendan hautatutako pista batetik ere bila ditzakezu genero, artista nahiz album bera duten pista guztiak. Hautatu pista bat pista-zerrendan, egin klik eskuin-botoiarekin, eta aukeratu Arakatu genero/artista/album hau. Arakatzaileak aukeratutako irizpideak betetzen dituzten pistak iragaziko ditu orduan.

## Irrati-iturburua

Interneteko irrati-sintonizadorea erabil daiteke korrontean jarritako audio-fitxategiak sare lokal batean nahiz Internenen entzuteko.

Interneteko irratua Rhythmbox musika-erreproduzitzailean

### Estazio bat gehitzea

Interneteko irrati-sintonizadorean estazio berri bat gehitzeko, aukeratu Musika Interneteko irrati-estazio berria, sartu Interneteko irratiaren URLa, eta sakatu Gehitu botoia.

### Estazio baten ezarpenak ikustea eta aldatzea

Interneteko irrati baten ezarpenak ikusteko eta editatzeko, erabili Musika Propietateak menua.

Bestela, hautatu estazioa, egin klik eskuin-botoiarekin, eta aukeratu Propietateak.

Irrati-korronte baten propietateetan sartzean, titulua eta generoa alda ditzakezu, baita korrontearen kokalekua ere, eta balorazio bat eman.

### Estazio bat kentzea

Irrati-estazio bat irrati-estazioen zerrendatik kentzeko, aukeratu Editatu Kendu; bestela, egin klik eskuin-botoiarekin estazioan, eta hautatu Kendu.

## Podcast-iturburua

Podcastak audio-edukia webean zabaltzeko modu berria dira; autore batek saio bat argitaratzen duenean, podcast-harpidedunei horren berri ematen zaie XML jario baten bidez.

Rhythmbox musika-erreproduzitzaileak aukera ematen dizu podcast-jarioetara harpidetzeko, eta, beraz, saio berri bat erabilgarri dagoenean horren berri jasoko duzu, saioa deskargatuko du eta erreproduzituko du.

Podcastei edo podcastak banatzeari buruzko informazio gehiago lortzeko, bisitatu Podcast, Wikipedia webgunean.

Podcast-interfazea

Podcast-interfazea erregistratutako podcast batzuekin

### Podcast-kudeaketa

#### Gehitu podcast bat

Podcast batean erregistratzeko, aukeratu Musika Podcast-jario berria, eta, leiho berrian, sartu podcast-jarioaren URLa. Rhythmbox-ek saioen zerrenda eskuratuko du, eta azken saioa deskargatuko du zure disko gogorrera.

Podcast-jario berri bat gehitzeko, egin klik eskuin-botoiarekin Podcastak jarioaren gainean, eta hautatu Podcast-jario berria.

#### Ezabatu podcast bat

Podcast bat ezabatzeko, egin klik eskuin-botoiarekin podcast-jarioaren izena arakatzailean, eta aukeratu Ezabatu podcast-jarioa, eta gero Ezabatu jarioa bakarrik podcastaren saioak gorde nahi badituzu, edo aukeratu Ezabatu jarioa eta elementua, jarioa eta harekin lotutako saioak ezabatu nahi badituzu.

#### Eguneratu jarioak

Podcast baten saio berriak argitaratu ote diren jakiteko, egin klik eskuin-botoiarekin podcast-izenean arakatzailean, eta aukeratu Eguneratu podcast-jarioa. Saio berriak argitaratu badira, saioen zerrendan azalduko dira.

Rhythmbox musika-erreproduzitzaileak erregulartasunez eta automatikoki begiratzen du podcast-jarioen zerrenda eguneratu ote diren ikusteko.

Podcast guztiak begiratzeko, egin klik eskuin-botoiarekin Podcastak jarioaren gainean, eta aukeratu Eguneratu jario guztiak.

#### Sartu podcast-jarioaren propietateetan

Jarioaren propietateetan sartzeko, egin klik eskuin-botoiarekin Jarioaren izenean, eta aukeratu Propietateak.

- Oinarrizkoa fitxan podcastaren Titulua, Egilea, Azken eguneratzea eta Azalpena ikus ditzakezu.

- Xehetasunak fitxan jarioaren Iturburua, Hizkuntza eta Copyrighta propietateak ikus ditzakezu.

Propietateak ikus ditzakezu, baita balorazioa editatu ere.

### Saioen kudeaketa

#### Deskargatu podcast-saio bat

Saio bat zure diskora deskargatzeko, egin klik eskuin-botoiarekin saioan, eta aukeratu Deskargatu bidalketa. Rhythmbox saioa deskargatzen hasiko da, hobespenetan definitutako kokalekuan. Saioaren deskarga-aurrerapena Egoera zutabean azalduko da.

Modu lehenetsian, podcastak zure direktorio nagusiko `Podcastak/` karpetan deskargatuko dira. Kokalekua aldatzeko, ikus .

#### Irakurri podcast-saio bat

Podcast-saio bat erreproduzitzeko, hautatu irakurri nahi duzun saioa, eta aukeratu Kontrola Erreproduzitu; bestela, sakatu Erreproduzitu botoia.

Irakurri ahal izateko lehenik deskargatu egin behar da saioa; ikus podcast-saio bat nola deskargatu jakiteko.

#### Ezabatu podcast-saio bat

Podcast baten saio bat ezabatzeko, egin klik eskuin-botoiarekin saioan, eta aukeratu Ezabatu; hautatu Ezabatu saioa bakarrik saioa diskoan gorde nahi baduzu, edo aukeratu Ezabatu saioa eta fitxategia, saioa zerrendatik kendu nahi baduzu eta fitxategia diskotik ezabatu nahi baduzu.

Saio bat ezabatu ondoren, ez da berriro egongo erabilgarri saioen zerrendan, zuk podcasta eguneratu arren.

#### Bistaratu podcast-saioaren propietateak

Saioaren propietateetan sartzeko, egin klik eskuin-botoiarekin saioan, eta aukeratu Propietateak.

- Oinarrizkoa fitxan podcastaren Titulua, Jarioa, argitaratu den Data eta Azalpena ikus ditzakezu.

- Xehetasunak fitxan, podcastaren Iturburua, Iraupena, Bit-neurria, Azken erreproduzitze-data, Erreprodukzio kopurua eta Balorazioa ikus ditzakezu.

## Erreprodukzio-ilararen iturburua

Erreprodukzio-ilara erreproduzitu nahi dituzun hurrengo pistak aldi baterako gordetzeko iturburua da. Pista bat gehitzen duzunean erreprodukzio-ilaran, Rhythmbox musika-erreproduzitzailea automatikoki aldatuko da iturburu honetara, behin pista erreproduzitutakoan.

Behin pista erreproduzituta, automatikoki kenduko da Erreprodukzio-ilararen iturburutik. Erreprodukzio-ilara hustutakoan, Rhythmbox musika-erreproduzitzaileak lehen erreproduzitutako iturburua erreproduzituko du.

### Gehitu pista bat erreprodukzio-zerrendan

Pista bat gehitzeko:

1. Hautatu erreproduzitu nahi duzun pista, edozein iturburutan.

2. Aukeratu Editatu Gehitu erreprodukzio-ilaran.

### Kendu pista bat erreprodukzio-ilaratik

Erreprodukzio-ilaran gordetako pista bat kentzeko:

1. Hautatu kendu nahi duzun pisata erreprodukzio-ilararen iturburuan.

2. Aukeratu Editatu Ezabatu.

## Erreprodukzio-zerrenden iturburua

Erreprodukzio-zerrendak Liburutegiaren iturburuan erabilgarri dauden pistetatik sortzen diren iturburuak dira. Aukera ematen dizute pistak generoaren arabera, artista talde zehatz baten arabera, edo umore jakin baten arabera biltzeko. Nahi duzuna.

Rhythmbox musika-erreproduzitzaileak 2 erreprodukzio-zerrenda mota ditu:

- Erreprodukzio-zerrenda estatikoak

- Erreprodukzio-zerrenda azkarrak

Rhythmbox-ek aukera ematen dizu zure erreprodukzio-zerrenden pistak audio-CD batean grabatzeko.

### Erreprodukzio-zerrenda estatikoak

Erreprodukzio-zerrenda estatikoak Liburutegitik jaregindako pistetatik eraikitako erreprodukzio-zerrendak dira.

#### Sortu erreprodukzio-zerrenda estatiko bat

Erreprodukzio-zerrenda berri bat sortzeko, aukeratu Musika Erreprodukzio-zerrenda Erreprodukzio-zerrenda berria. Erreprodukzio-zerrenda berri bat azalduko da albo-panelean, izenik gabe. Eman izen bat erreprodukzio-zerrendari, eta sakatu Sartu.

#### Gehitu pistak erreprodukzio-zerrenda batean

Pistak erreprodukzio-zerrenda batean gehitzeko, hautatu pistak liburutegiko pista zerrendan, eta arrastatu eta jaregin hautapena albo-paneleko erreprodukzio-zerrendaren ikonoaren gainean.

Era berean, generoak, artistak edo album-izenak jaregin ditzakezu erreprodukzio-zerrenda baten gainean, eta aukeratutako kategoriako pista guztiak gehituko dira erreprodukzio-zerrendan.

Ekintza batean sor dezakezu pistak dituen erreprodukzio-zerrenda bat. Hautatu pistak Pista-zerrendan, edo, zuzenean, kategoria bat edo gehiago arakatzailetik (Generoa, Artista edo Albuma), eta jaregin hautapena Albo-panelaren gainean. Automatikoki sortuko da izena duen erreprodukzio-zerrenda bat.

#### Kendu pistak erreprodukzio-zerrenda batetik

Erreprodukzio-zerrenda batetik pistak kentzeko, hautatu lehenik kendu beharreko pistak, eta bi modu dituzu horretarako:

- Aukeratu Editatu Ezabatu.

- Egin klik eskuin-botoiarekin hautapenaren gainean, eta aukeratu Ezabatu.

Eragiketa honek erreprodukzio-zerrendatik bakarrik kentzen du pista, eta ez Liburutegitik.

#### Ezabatu erreprodukzio-zerrenda estatiko bat

Erreprodukzio-zerrenda bat ezabatzeko, hautatu ezabatu beharreko erreprodukzio-zerrenda, eta bi modu daude ezabatzeko:

- Aukeratu Editatu Ezabatu.

- Egin klik eskuin-botoiarekin erreprodukzio-zerrendaren gainean, eta aukeratu Ezabatu.

Eragiketa honek erreprodukzio-zerrenda bakarrik ezabatzen du, eta ez ezabatutako erreprodukzio-zerrendan gordetako pistak.

### Erreprodukzio-zerrenda azkarrak

Erreprodukzio-zerrenda azkarrak irizpideen arabera eraikitakoak dira, eta, beraz, pistak dinamikoki gehitzen dira zerrendan; irizpideak betetzen dituzten pista guztiak gehituko dira erreprodukzio-zerrendan.

#### Sortu erreprodukzio-zerrenda azkar bat

Erreprodukzio-zerrenda berri bat sortzeko:

1. Aukeratu Musika Erreprodukzio-zerrenda Erreprodukzio-zerrenda automatiko berria.

2. Editatu erreprodukzio-zerrendaren irizpideak kontsulta-editorearen bidez.

3. Behin irizpideak aukeratuta, egin klik Berria botoian kontsulta sortzeko.

#### Editatu erreprodukzio-zerrenda azkar bat

Erreprodukzio-zerrenda azkar bat editatuz gero, erreprodukzio-zerrenda horretarako ezarritako irizpideak aldatu ahal izango dituzu. Erreprodukzio-zerrenda azkar bat editatzeko, hautatu erreprodukzio-zerrenda azkarra, aukeratu Musika Erreprodukzio-zerrenda Editatu, eta editatu irizpideak. Behin hori eginda, aukeratu Itxi.

#### Ezabatu erreprodukzio-zerrenda azkar bat

Erreprodukzio-zerrenda azkar bat ezabatzeko, hautatu ezabatu beharreko erreprodukzio-zerrenda, eta bi modu daude ezabatzeko:

- Aukeratu Editatu Ezabatu.

- Egin klik eskuin-botoiarekin erreprodukzio-zerrendaren gainean, eta aukeratu Ezabatu.

#### Erabili kontsulta-editorea

Aukeratu arauari aplikatu beharreko irizpideak. Irizpide gehiago behar izanez gero, egin klik Gehitu botoian: lerro berri bat azalduko da, zuk irizpide berria ezarri ahal izateko.

Erreprodukzio-zerrendako pisten kopurua mugatu nahi baduzu, aktibatu Mugatu honela:, eta aukeratu nola mugatu. Pisten arabera, tamaina osoaren arabera (MB edo GBtan) edo iraupenaren arabera (minututan) muga ditzakezu erreprodukzio-zerrendak.

Behin erreprodukzio-zerrendarako irizpideak ezartzen amaitutakoan, aukeratu Berria; erreprodukzio-zerrenden kontsulta-editorea itxiko da, eta erreprodukzio-zerrendak zure irizpideak betetzen dituzten pistak bistaratuko ditu.

## Audio CDaren iturburua

Rhythmbox musika-erreproduzitzaileak audio CDak ere erabiltzen ditu; CDak erreproduzi ditzake, baita zuri grabatzen utzi ere bai.

### Erreproduzitzea

Audio CDa sartzean, albo-panelean azalduko da, eta bertako pistak Rhythmbox musika-erreproduzitzailearen leiho nagusian bistara daitezke. Internetekin konektatuta egonez gero, CDaren xehetasunak eskuratuko eta bistaratuko dira.

Erreproduzitzeko eta erreprodukzioa pausarazteko, edo aurrerantz nahiz atzerantz jauzi egiteko, erabili liburutegitik erreproduzitzeko erabiltzen dituzun kontrol berak.

### Audio CDa inportatzea

Zure Audio CDen pistak ordenagailuan gorde nahi badituzu, inporta ditzakezu.

Audio CDen pistak inportatzeko, aukeratu Musika Inportatu Audio CDa, eta Sound-Juicer abiaraziko da, Audio CDak inportatzeko aplikazioa. Gehiago jakiteko Sound-Juicer-i buruz, irakurri Sound-Juicer-en eskuliburua.

Sound-Juicer-etik inportatutako pistak Rhythmbox liburutegian automatikoki gehitzeko, Sound-Juicer konfiguratu behar duzu pistak zure Rhythmbox liburutegiaren kokalekura erauz ditzan, eta Rhythmbox-en liburutegia behatzeko eginbideak aktibatuta egon behar du; ikus Sound-Juicer-en hobespenak eta Rhythmbox liburutegiaren hobespenak.

### Audio CDa sortzea

Rhythmbox-ek aukera ematen dizu zeure Audio CDak sortzeko Rhythmbox liburutegian gordetako musikarekin.

Audio CD bat sortzeko:

1. Sortu erreprodukzio-zerrenda estatiko nahiz azkar bat (ikus ), eta gehitu pistak.

2. Aukeratu Musika Erreprodukzio-zerrenda Sortu Audio CDa.

3. Sartu CD huts bat.

4. Egin klik Sortu botoian, eta grabatzeko prozesua hasiko da.

## Audio-erreproduzigailu eramangarriaren iturburua

Rhythmboxek detektatzen du audio-erreproduzigailu eramangarri bat ordenagailuarekin konektatuta dagoela, eta bertan gordetako pistak irakur ditzake. Rhythmbox musika-erreproduzitzaileak audio-erreproduzigailu eramangarri gehienak kudea ditzake, Apple iPod, MTP erreproduzigailuak eta biltegiratze masiborako erreproduzigailuak, besteak beste.

Audio-erreproduzigailu eramangarri bat konektatzen duzunean, Audio-erreproduzigailu eramangarriaren ikonoa gehitzen da albo-panelean. Iturburu honen funtzionamendua liburutegiaren iturburuaren funtzionamendu bera da.

Rhythmbox musika-erreproduzitzaileak ez badu zure gailua detektatzen audio-erreproduzigailu eramangarri gisa, `.is_audio_player` izeneko fitxategi huts bat sor dezakezu zure erreproduzigailuaren fitxategi-sistemaren goi-mailako hierarkian.

## DAAP partekatze-iturburua

DAAP sare-protokoloak aukera ematen dizu Rhythmbox-en gordetako musika partekatzeko. Digital Audio Access Protocol-en akronimoa da DAAP.

DAAP musika partekatzeko protokolo estandarra da, eta musika entzun eta partekatu ahal izango duzu bai Rhythmbox-en beste erabiltzaileekin eta bai DAAPekin bateragarria den softwarea darabiltenekin, iTunes dutenekin, esate baterako.

Rhythmbox abiarazten duzunean, beste erabiltzaile batzuek zure sare lokalean argitaratutako DAAP partekatze guztiak bilatuko ditu (zure etxean edo lantokian, ez Interneten), eta albo-panelean bistaratuko ditu. Partekatzea gaituta badago, Rhythmbox-ek aldi berean argitaratuko ditu zure liburutegia eta zure erreprodukzio-zerrendak. Horrela, zure lagunen ordenagailuetan gordetako musika entzun ahal izango duzu, eta haiek zurea.

Rhythmbox DAAP partekatze-eginbidea desgaitzeko, ikus hobespenetan.

## Jakinarazpen-area

### Ikuspegi orokorra

GNOMEren jakinarazpen-arearen eginbideak ikono txiki bat gehitzen du penelean programa exekutatzen ari den bitartean; horri esker, zure erretilutik kontrolatu ahal izango duzu Rhythmbox musika-erreproduzitzailea, eta informazioa jaso ahal izango duzu Rhythmbox musika-erreproduzitzailearen interfazea ikusgarri ez dagoenean.

Rhythmbox musika-erreproduzitzailea jakinarazpen-arean

### Lortu informazioa

#### Argibide-informazioa

Saguaren kurtsorea mugitzen duzunean Rhythmbox musika-erreproduzitzailearen ikonoaren gainean, artista, pistaren izena eta pistaren kokalekua ikusi ahal izango dituzu.

#### Jakinarazpen-leihoa

Pista aldatzen den bakoitzean edo podcast-saio bat deskargatzen den bakoitzean, Rhythmbox musika-erreproduzitzaileak horren berri eman diezazuke, dagokion informazioa duen jakinarazpen-leihoa mahaigainean bistaratuz.

Rhythmbox musika-erreproduzitzailearen jakinarazpen-leihoa

Jakinarazpen-leihoa desgaitzeko, desautatu jakinarazpen-areako ikonoaren laster-menuko Erakutsi jakinarazpenak aukera.

### Kontrolatu Rhythmbox

Jakinarazpen-areako Rhythmbox musika-erreproduzitzailea ikonoarekin, ondoko komandoak bidal daitezke aplikaziora:

Jakinarazpen-area (menua erakutsita)

- Erreproduzitu— Hautatuz gero, unean hautatutako abestia erreproduzitzen du.

- Aurrekoa— Hautatutako iturburuko aurreko abestira jauzi egiten du.

- Hurrengoa— Hautatutako iturburuko hurrengo abestira jauzi egiten du.

- Erakutsi musika-erreproduzitzailea— Hautatu Rhythmbox musika-erreproduzitzailea leihoa mahaigainean bistaratu ala ez.

- Erakutsi jakinarazpenak— Aukeratu Rhythmbox musika-erreproduzitzaileak pista-aldaketen eta beste hainbat daturen berri ematea nahi duzun ala ez.

- Irten— Rhythmbox musika-erreproduzitzailetik irteten da.

Gurpila duen sagua erabiltzen ari bazara, bolumena doi dezakezu gurpila gora nahiz behera korrituz, saguaren erakuslea paneleko miniaplikazioaren gainean dagoen bitartean.

Erreproduzitzeko eta pausarazteko moduen artean bizkor aldatzeko, sakatu saguaren erdiko botoia.

## Rhythmbox musika-erreproduzitzailea pertsonalizatzea

Atal honetan azaltzen da Rhythmbox musika-erreproduzitzailea zure eskakizunei eta hobespenei nola egokitu.

### Hobespenak ezartzea

Hobespenak elkarrizketak aukera ematen dizu Rhythmbox musika-erreproduzitzailearen itxura eta portaera pertsonalizatzeko. Hobespenak elkarrizketa irekitzeko, aukeratu Editatu Hobespenak:

#### Orokorra

Aukeratu nola bistaratu Arakatzailearen ikuspegia. Hiru edo bi panel erabiltzea hauta dezakezu, eta panel horietan zer bistaratu.

Aukeratu Rhythmbox musika-erreproduzitzailean bistaratzea nahi duzun Zutabe ikusgaiak. Aukera honek ondoko iturburuetan du eragina:

- Liburutegia

- Audio CDa

- Erreproduzigailu eramangarriak

- Erreprodukzio-zerrendak

- DAAP musika-partekatzeak

#### Musika

- Rhythmbox musika-erreproduzitzaileak kontrola dezake Liburutegiaren kokalekua karpeta abesti berriak aurkitzea. Karpeta honetan edo haren azpikarpetetan audio-fitxategi berri guztiak fitxategi-arakatzailearekin (Nautilus-ekin esate baterako) gehitzen dituzunean, Rhythmbox musika-erreproduzitzaileak detektatu egingo ditu, eta automatikoki gehituko ditu Liburutegian.

  Saihestu zure karpeta `nagusia` liburutegi-kokaleku gisa ezartzea, eginbide honek PUZ kontsumo handia duelako.

  Behatzeko funtzionaltasuna desgaitzeko, desautatu Behatu nire liburutegia fitxategi berrien bila.

  Behatzeko karpeta bat baino gehiago gehitu nahi baduzu, erabili gconf-editor, eta gehitu /app/rhythmbox/library_locations zerrendan.

#### Podcastak

- Podcasten Deskargatzeko kokalekua zure direktorio nagusiko `Podcastak/` karpeta izango da modu lehenetsian.

  Kokaleku honek balio ez badizu, hautatu beste karpeta bat goitibeherako zerrendan, edo aukeratu Beste bat fitxategi-hautatzailea azaldu dadin.

- Aukeratu Rhythmbox musika-erreproduzitzaileak podcast-saioak bilatzeko maiztasuna.

#### Partekatzea

Rhythmbox musika-erreproduzitzaileak zure liburutegiko edukia parteka dezake zure area lokalean, Rhythmbox musika-erreproduzitzailearen eta Apple iTunes-en beste erabiltzaileekin.

- Hautatu Partekatu nire musika sareko erabiltzaileek zure abestiak ikusi eta irakurri ahal izan ditzaten.

- Hautatu Musika partekatuaren izena eremuko sarean azaltzea nahi duzun izena.

#### Last.fm profila

Last.fm profilaren pluginak entzuten dituzun abestiei buruzko informazioa biltzen du, eta Last.fm webgunera bidaltzen du, zure entzuteko ohiturei buruzko profila eraikitzeko. Profilarekin, hau egin dezakezu:

- kontsulta-estatistikak, gehien erreproduzitutako abestiak edo artistak.

- jaso gogoko dituzun artistei buruzko gomendioak.

Last.fm profilaren plugina erabili ahal izateko, Last.fm kontu bat eduki behar duzu. Halako profilik ez baduzu, erabili Last.fm-n erregistratzeko orria bat sortzeko. Sartu zure Last.fm kontuaren xehetasunak Erabiltzaile-izena eta Pasahitza eremuetan, Last.fm profilaren plugina konfiguratzeko leihoan.

Last.fm profilaren plugina konfiguratzeko leihoak egoerari buruzko informazioa ere bistaratzen du. Zure Last.fm profilearen orriak zure profila ez dela eguneratu erakusten badu, hemen bistaratutako informazioak arazoaren diagnostikoa egiten lagun zaitzake.

## Lasterbideak

### Laster-teklak

erreproduzitzailearen laster-teklak

Lasterbideak | Ekintzak
--- | ---
Ktrl Zuriunea | Erreproduzitu/Pausarazi
Alt Ezker-gezia | Aurreko pistara jauzi egin/ Pistaren hasieraraino joan
Alt Eskuin-gezia | Hurrengo pistara jauzi egin
Ktrl R | Gaitu / Desgaitu erreprodukzioa errepikatzea
Ktrl U | Gaitu / Desgaitu ausazko erreprodukzioa

Laster-tekla nagusiak

Lasterbideak | Ekintzak
--- | ---
Ktrl A | Hautatu dena
Maius Ktrl A | Desautatu denak
Ktrl E | Erauzi CDa (abiarazi Sound-Juicer)
Ktrl J | Jauzi egin erreproduzitzen ari den abestira
Ktrl Y | Garbitu bilaketa-eremua eta kendu arakatzailearen iragazki guztiak
Ktrl N | Sortu erreprodukzio-zerrenda berri bat
Ktrl I | Gehitu Interneteko irrati-estazio berria
Ktrl P | Gehitu podcast-jario berri bat
Ktrl O | Gehitu karpeta bat liburutegian
Alt Sartu | Bistaratu pistaren propietateak

Leihoaren laster-teklak

Lasterbideak | Ekintzak
--- | ---
Ktrl W | Itxi Rhythmbox musika-erreproduzitzailearen leihoa
Ktrl Q | Irten Rhythmbox musika-erreproduzitzailetik
Ktrl B | Erakutsi / Ezkutatu arakatzailea
Ktrl D | Erakutsi / Ezkutatu ikustaile txikiaren modua
F9 | Erakutsi / Ezkutatu albo-panela
Ktrl K | Erakutsi / Ezkutatu ilararen alboko barra
Ktrl S | Erakutsi / Ezkutatu abestiaren kokalekuaren graduatzailea
F11 | Erakutsi / Ezkutatu pantaila osoko modua

### Multimedia-teklak

Rhythmbox musika-erreproduzitzaileak multimedia-teklatuetako teklak onartzen ditu, konfiguratuta badago zure mahaigainaren ingurunean.

Leihoaren laster-teklak

Lasterbideak | Ekintzak
--- | ---
Gelditu | Gelditu
Erreproduzitu / Pausarazi | Erreproduzitu / Pausarazi
Aurrekoa | Erreproduzitutako aurreko pista
Hurrengoa | Hurrengo pista

### Infragorrien urruneko kontrola Linux-en

Rhythmbox musika-erreproduzitzaileak plugin bat du Linux-en infragorrien urruneko kontrolaren (LIRC) euskarrirako. Ondoko komando-kateak onartzen dira, 'rhythmbox' izeneko programa-izena erabiliz:

Leihoaren laster-teklak

Komando-katea | Ekintza
--- | ---
play | Hasi erreproduzitzen
pause | Pausarazi erreprodukzioa
playpause | Txandakatu erreproduzitzea eta pausaraztea
shuffle | Aktibatu eta desaktibatu ausazko ordena
repeat | Aktibatu eta desaktibatu erreprodukzioa errepikatzeko ordena
next | Jauzi egin hurrengo pistara
previous | Jauzi egin aurreko pistara
seek_forward | Jauzi egin 10 segundo aurrera erreproduzitzen ari den pistan
seek_backward | Jauzi egin 10 segundo atzera erreproduzitzen ari den pistan
volume_up | Igo erreproduzitzeko bolumena % 10
volume_down | Jaitsi erreproduzitzeko bolumena % 10
mute | Mututu erreprodukzioa

Rhythmbox
rhythmbox
Musika-erreproduzitzailea